Аҧсуа хьыӡқәа рыҭаны Урыстәылаҟа инаргоз ақырҭуа ҩқәа рыҭиира аанкылоуп.
08.02.2016
Убри аан ҩ-хкык аҩқәа рзы аиҿцәажәарақәа макьана ицоит.
Аҧсуа ҩы – амилаҭтә ҭорых иадҳәалоуп. Жәытә- натә аахыс аҩнаҭақәа рҿы ирааӡон ажь, рнапала иҟарҵон аҩы. Уи шьаҭас иаиуит аҩы зауад аартра азҵаара анырыӡбоз. Иахьа Аҟәатәи аҩызауад аҧсуа ҩқәа ахьҭрыжьуа наплакы заҵәуп. Зхаҭабзиара ҳараку, амилаҭтә цәаҩа зныҧшуа аҧсуа ҩқәа акыр ацәыргақәҵақәа рҿы аҳамҭақәа ирыҧсахахьеит.
Азауад аҟны иҭрыжьуа аҩқәа жәеизахкы ргьама еиуеиҧшым. . Урыстәыла урҭ аларҵәара бзиа рымоуп. Уи рхы иадырхәарц рыӡбеит Қырҭтәыла, аҧсуа хьӡқәа рыҭаны аҩқәа рҭыжьра еиҿыркааит. Аус иахылҿааит аимак-аиҿак. «Дары Лыхны», «Лоза Абхазии», «Вечер в Гаграх», «Таины Рицы» ҳәа хьӡыс измоу ақырҭуа ҩқәа аҧсуа хьыӡқәа рыҭаны Урыстәыла ирҭиуеит. Ҳтәыла Ашәагазагақәа рхылаҧшразы аҳәынҭқарратә еилакы ари аҭагылазаашьа аҧсахразы, аҩқәа Урыстәыла иалазырҵәо ахеилак «Винный стиль» ахь ашәҟы шьҭын.
Аҭагылазаашьа шыҟац иаанхоит аҩқәа ҩба рганахь ала. Урҭ Урыстәыла раларҵәара анапы алакуп даҽа хеилакк. Уахь ашәҟәы шьҭын ааигәа, аҭак макьана иҟам.
Наталиа Кәарацхьелиаҧҳа иазгәалҭеит, аалыҵ ахаҭабзиара аныбзиоу, аларҵәара бзиагьы анамоу, лассы-лассы еиуеиҧшым анаплакқәа уи аиҧш зеиҧшу аалыҵ аҭыжьра ишалаго. Уи ишахылҿиаауа ауадаҩрақәа, аха ҳтәыла амилаҭтә аалыҵ ахьчара еанагь ишазыхиоу. Иаарласны ишьақәыргылахоит ҳмилаҭтә аалыҵқәа рсиа - аҧсуа мандарин, аџьыка, аҩы уҳәа егьырҭгьы ахьаныло. Уи аҧсуа брендқәа рыхьчара алнаршоит, ашәагазагақәа рхеилак аусура еиҳа иарманшәалоит.
Альбина Жьиҧҳа ,АТ
829
Убри аан ҩ-хкык аҩқәа рзы аиҿцәажәарақәа макьана ицоит.
Аҧсуа ҩы – амилаҭтә ҭорых иадҳәалоуп. Жәытә- натә аахыс аҩнаҭақәа рҿы ирааӡон ажь, рнапала иҟарҵон аҩы. Уи шьаҭас иаиуит аҩы зауад аартра азҵаара анырыӡбоз. Иахьа Аҟәатәи аҩызауад аҧсуа ҩқәа ахьҭрыжьуа наплакы заҵәуп. Зхаҭабзиара ҳараку, амилаҭтә цәаҩа зныҧшуа аҧсуа ҩқәа акыр ацәыргақәҵақәа рҿы аҳамҭақәа ирыҧсахахьеит.
Азауад аҟны иҭрыжьуа аҩқәа жәеизахкы ргьама еиуеиҧшым. . Урыстәыла урҭ аларҵәара бзиа рымоуп. Уи рхы иадырхәарц рыӡбеит Қырҭтәыла, аҧсуа хьӡқәа рыҭаны аҩқәа рҭыжьра еиҿыркааит. Аус иахылҿааит аимак-аиҿак. «Дары Лыхны», «Лоза Абхазии», «Вечер в Гаграх», «Таины Рицы» ҳәа хьӡыс измоу ақырҭуа ҩқәа аҧсуа хьыӡқәа рыҭаны Урыстәыла ирҭиуеит. Ҳтәыла Ашәагазагақәа рхылаҧшразы аҳәынҭқарратә еилакы ари аҭагылазаашьа аҧсахразы, аҩқәа Урыстәыла иалазырҵәо ахеилак «Винный стиль» ахь ашәҟы шьҭын.
Аҭагылазаашьа шыҟац иаанхоит аҩқәа ҩба рганахь ала. Урҭ Урыстәыла раларҵәара анапы алакуп даҽа хеилакк. Уахь ашәҟәы шьҭын ааигәа, аҭак макьана иҟам.
Наталиа Кәарацхьелиаҧҳа иазгәалҭеит, аалыҵ ахаҭабзиара аныбзиоу, аларҵәара бзиагьы анамоу, лассы-лассы еиуеиҧшым анаплакқәа уи аиҧш зеиҧшу аалыҵ аҭыжьра ишалаго. Уи ишахылҿиаауа ауадаҩрақәа, аха ҳтәыла амилаҭтә аалыҵ ахьчара еанагь ишазыхиоу. Иаарласны ишьақәыргылахоит ҳмилаҭтә аалыҵқәа рсиа - аҧсуа мандарин, аџьыка, аҩы уҳәа егьырҭгьы ахьаныло. Уи аҧсуа брендқәа рыхьчара алнаршоит, ашәагазагақәа рхеилак аусура еиҳа иарманшәалоит.
Альбина Жьиҧҳа ,АТ
Оцените новость:
+1
+2
+3
+4
+5
Сохраните ссылку или поделитесь с друзьями